27.05.2025.

*Par iepirkuma procedūras “Būvniecības ieceres “4. trolejbusa maršruta Juglas posma elektroapgādes infrastruktūras izbūve, Rīgā” projektēšana un autoruzraudzība”*

*(ID Nr. RS/2025/27), nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā piegādātāja ir saņēmusi vēstuli ar lūgumu sniegt skaidrojumu par nolikumā ietvertajām prasībām.

***Jautājums:***

*Projektēšanas uzdevumā (konkursa dokumentācijas 3.pielikums) vairākās vietās ir atsauce uz AS ST tehniskajiem noteikumiem Nr.112487249 un Nr.112466244, bet konkursa dokumentācijā tie nav pielikti klāt. Lūdzu pielikt klāt konkursa dokumentācijai AS ST tehniskos noteikumus Nr.112487249 un Nr.112466244.*

**Atbilde:** Informējam, ka nolikumā ir veikti grozījumi, kas ir publicēti [www.eis.gov.lv](http://www.eis.gov.lv) un [www.rigassatiksme.lv](http://www.rigassatiksme.lv).

***Jautājums:***

*Konkursa dokumentācija nolikuma punktā 16.2.4. ir prasība par būvspeciālista sertifikātu līdz 1 kV ar sertifikācijas virzienu elektrotehniskās kontroles, vadības un automatizācijas sistēmas) projektēšanā vai būvprakses sertifikāts elektronisko sakaru sistēmu un tīklu projektēšanā ar pieredzi vismaz 1 6 kV vai augstāka sprieguma apakšstacijas attālinātās telemehānikas sistēmas izbūvi. Lūdzam precizēt, vai izstrādājot 6kV vai augstāka sprieguma apakšstacijas attālinātās telemehānikas sistēmas izbūves būvprojektus, būs pieņemams sertifikāts relejaizsardzībā un automātikā (spriegums no 1 līdz 35kV), ja zināms, ka relejaizsardzības un automātikas projektu ietvaros tiek izstrādātas arī telemehānikas sadaļas.*

*16.2.4. punktā prasītie būvprojektēšanas sertifikāts nav saistošs ar pieredzi 6kV apakšstacijas telemehānikas sistēmas projektēšanā. Sertifikāta virziens “Elektrotehniskās kontroles, vadības un automatizācijas sistēmas” nosaka sekojošus projektēšanas aspektus: vadības un automatizāciju sistēmu pielietošana ēkas energoefektivitātes līmeņa celšanai; DI, DO, AI, AO atšifrējums; klimata vadības iekārtas, devēji un kontrolieri u.c. Speciālistam ar šo sertifikātu jāveic sekojošo: automātiskās gaisa virsspiediena sistēmas; apgaismojuma, žalūziju vadības sistēmas; dzinēju automātiskā vadība; automātiskā rezerves ieslēgšana; KNX protokols, M-bus protokols, DALI protokols, to pielietošana; prasības automātikas sadalnes telpām u.c.*

*Sertifikāta virziens “Relejaizsardzība un automātika” nosaka sekojošus projektēšanas aspektus: īsslēguma veidi vidsprieguma elektrotīklā; neitrāles darba režīmi; īsslēguma strāvu ierobežošana; ARI, AAI, AAF un AAIF darbības principi; kopdarbība ar vadības/ informācijas sistēmu; grafiskie apzīmējumi shēmās u.c. Speciālistam ar šo sertifikātu jāveic sekojošo: maksimālās strāvas aizsardzības, diferenciālās aizsardzības iestatījumu izvēles; transformatoru, ģeneratoru, kopņu aizsardzības; mērmaiņu un to aizsargslēdžu izvēle un slēguma shēmas; jaudas virziena, frekvences, pretējās secības sprieguma releji; kontrolkabeļu un vadu marķēšana u.c.*

*Ka arī “Relejaizsardzības un automātikas” būvprakses sertifikāts ir saistošs ar 3.pielikuma IV sadaļas 3.punktā minētiem būvprojektēšanas darbiem AS Sadales tīkls būvprojektā.*

**Atbilde:** Informējam, ka saskaņā ar nolikumu, pretendenta rīcībā ir jābūt speciālistam, kuram atbilstoši nolikuma 16.2.5. punktam ir būvprakses sertifikāts elektroietaišu (spriegums no 1 kV līdz 35 kV ar sertifikācijas virzienu kabeļlīnijas, transformatoru apakšstacijas un sadales punkti, relejaizsardzība un automātika) projektēšanā un kurš atbild par elektroiekārtu savstarpēju pareizu saslēgšanu, automātisku nostrādi, aizsardzībām. Bez tam, atbilstoši nolikuma 16.2.4. punktam pretendenta rīcībā jābūt speciālistam, kuram ir būvprakses sertifikāts elektroietaišu (spriegums: līdz 1 kV ar sertifikācijas virzienu elektrotehniskās kontroles, vadības un automatizācijas sistēmas) projektēšanā **vai** būvprakses sertifikāts elektronisko sakaru sistēmu un tīklu projektēšanā un  pieredze ne vairāk kā 5 (piecos) iepriekšējos gados (kā arī periodā līdz piedāvājumu iesniegšanas brīdim) būvprojekta izstrādē, kura ietvaros ir projektēta vismaz 1 (vienas) 6 kV vai augstāka sprieguma apakšstacijas attālinātās telemehānikas sistēmas izbūve, būvprojekts ir pilnībā pabeigts, saskaņots un akceptēts (saņemta atzīme par projektēšanas nosacījumu izpildi) normatīvajos aktos noteiktajā kārtībā. Prasības attiecībā uz speciālistu kvalifikāciju un pieredzi ir noteiktas samērīgas un atbilstošas iepirkuma priekšmetam un saskaņā ar Projektēšanas uzdevuma VI 2.5.9.punkta un Projektēšanas uzdevuma 4.pielikuma 2.11. punkta prasībām, kas saistītas ar 6 kV vai augstāka sprieguma apakšstacijas telemehānikas sistēmu projektēšanu, industriālo automatizācijas iekārtu programmēšanu, konfigurēšanu, signālu apstrādi, attēlošanu un procesu vadību kontrollera līmenī vienotajā RP SIA “Rīgas satiksme” monitoringa un telemehānikas sistēmā.

Iepirkumu komisijas priekšsēdētāja I.Novika